ભાજપ ખૂબ મજૂબત સંસ્થા તરીકે ઊભરી આવ્યું છે, લગભગ 13.5 વર્ષ ગુજરાતની મુખ્યમંત્રી રહેલા પીએમ નરેન્દ્ર મોદી આજે પણ રાજ્યમાં ખૂબ લોકપ્રિય છે, જેનો ભરપૂર ફાયદો ભાજપને આ ચૂંટણીમાં થશે. જો કે, કોંગ્રેસની સ્થિતિ રાજ્યમાં મજબૂત થવા પાછળ પણ કેટલાક કારણો છે. નોટબંધી પછી જોવા મળેલ પરિસ્થિતિ અને જીએસટી લાગુ થયા બાદ જે વાતાવરણ જોવા મળ્યું છે, એને કારણે કેટલેક અંશે કેન્દ્ર સરકાર અને ભાજપની લોકપ્રિયતા તથા વિશ્વસનીયતામાં ઘટાડો આવ્યો છે. આ સિવાય પાટીદાર અનામત આંદોલન અને દલિત આંદોલનને કારણે પણ રાજ્ય સરકારે અનેક મુસીબતોનો સામનો કરવો પડ્યો છે, જેના પડઘા આ ચૂંટણીના પરિણામો પર ચોક્કસ અસર કરશે.